**Оқу мен тәрбие процесінде ақпараттық-коммуникациялық технологияны қолданудың тиімділігі.**

- Сәлеметсіздер ме? Құрметті, конференцияға қатысушылар мен ұстаздар қауымы. Бүгінгі таңда барлығымыздың алға қойған мақсатымыз бір деп ойлаймын. Ол - бүгінгі таңда тәуелсіз мемлекет алдында тұрған негізгі мақсаттардың бірі – дүниежүзілік білім әлеміне ену болып отыр. Бұл салада білім беру ісінің мазмұнын жаңа бағытқа бұрып, құрылымдық жүйесін жаңарту, өзгерістер енгізу – білім реформасын жүзеге асыру алғы шартта тұрған баршамызға аян. Осы тұрғыда Қазақстан Республикасының Президенті Н.Ә.Назарбаев білім мекемелерінің 3 съезінде: «Болашақта еңбек етіп, өмір сүретіндер – бүгінгі мектеп оқушылары, мұғалім оларды қалай тәрбиелесе, Қазақстан сол деңгейде болады. Сондықтан да оларға жүктелген міндет ауыр болады», — деген сөзі әр мұғалімді ойландырады. Білімді дамыту үшін жаңа ұғым, үлгі, жаңа тәсілдер қажет.Ж. Аймауытов айтқандай «Сабақ беру дегеніміз-үйреншікті жай ғана шеберлік емес, жаңадан жаңаны табатын өнер». Мұғалім білімді болған сайын, нәтиже сапалы болады.

А. Байтұрсыновтан «Қай әдіс жақсы?» дегенде, әр әдіс өз орнында жақсы. Әдіс керектіліктен шығады. Әдістің жаман - жақсы, болмағы, жұмсалатын орнына қарай деген. Л.Н.Толстой «Олақтың белгісі - бір ғана әдісті білу, шеберліктің белгісі - әр түрлі әдісті білу, керек кезде жоқ әдісті таба білу».

Бүгінгі танда «Цифрлы Қазақстан» мемлекетіміздің білім беру саласында білімді,ұшқыр ойлы, іскер де ізденгіш, педагогикалық ақпаратты, телекоммуникациялық технологияларды жеттік меңгерген, оны оқу үрдісіне тиімді енгізе алатын мұғалімді қажет етеді. Ғылым мен техниканы жедел дамыған кезінде оқушының жеке мүмкіндігін ашу,қабілетін дамыту, жаңа тұлғаны қалыптастырып шығару мұғалімнің шығармашылық қызметі арқылы ғана мүмкін болады.

Жаңартылған білім мазмұнының құндылықтарының бірі - ақпараттық-коммуникациялық технологияны қолдану.

Қазіргі замандағы ақпараттық технологиялар,әрбір оқушының білім алу үрдісінде шығармашылық қабілетін дамытуға айқын мүмкіндіктер беретіндігі даусыз.Дәл осы ақпараттық технологиялар,әрбір оқушының өзіндік білім алу траекториясын таңдауына жол беретін ашық білім беру жүйесін құрайды.

Ақпараттық-коммуникациялық технология электронды есептеуіш техникасымен жұмыс істеуге оқу барысында компьютерді пайдалануға, модельдеуге, электрондық оқулықтарды, интерактивті тақтаны қолдануы, Интернетте жұмыс істеуге, компьютерлік оқыту бағдарламаларына негізделеді. Ақпараттық әдістемелік материалдар коммуникациялық байланыс құралдарын пайдалану арқылы білім беруді жетілдіруді көздейді.

**Мақсаты:**

Ақпараттық –коммуникациялық технологияны жасақтау және жүйелеу.

Пәнді материалдарды оқушының жас ерекшелігін ескере отырып ғылыми негізде меңгерту.

Әр пәннің табиғатын тануды оқушының жеке мүмкіндігін ашуға ықпал ету.

Берілген тапсырманы сауатты, жоғары деңгейде ,шығармашылықпен орындай білуге төселдіру.

**Міндеттері:**

- оқыту барысында компьютерді пайдалану;

- электронды оқулықпен жұмыс;

- білім сайттарын пайдалануын жүйелендіру;

- шығармашылық жұмыстарда интернет желісі мен оқу сайттарының мүмкіншіліктерін пайдалану;

- оқушылардың сөйлеу тілін дамытуда қолдану, үш тілділікті дамыту.

**Ерекшелігі:**

* оқу материалының жүйелігі;
* табиғилығы;
* білімнің базалық деңгейінің барлық оқушылар үшін міндеттілігі;
* оқыту мен тәрбиенің бірлігі.

Оқу процесінде ақпараттық технологияларды қолдану былай жүзеге асады:

Компьютер , оқушы, ақпарат құралы, мұғалім өз бетімен әрекеттенуші кеңесші, саралаушы, ізденуші, білім қорын жинаушы ұйымдастырушы,өңдеуші.

-Сабақта аудио, видеоматериалдарын қолдану.

-Жаңалықтар, теледидар бағдарламаларынмен жұмыс.

-Компьютерді қолдану, электрондық оқулықпен жұмыс.

-Білім сайттарын қолдану , интерактивті тақтамен жұмыс.

Білім беруді ақпараттандыру процесі –пән мұғалімдері мен әдіскерлерге, білім мекемелерін басқарушыларға жаңа ақпараттық технологияны өз қызметтеріне жан-жақты пайдалану саласына үлкен талап қойды.Ақпараттық-коммуникациялық технологияны,бәсекеге қабілетті ұлттық білім беру жүйесін дамытуға және оның мүмкіндіктерін әлемдік білімдік ортаға енудегі сабақтастыққа қолдану негізгі зор мәнге ие болып отыр.Білім беруді ақпараттандыру, білім салаларының барлық қызметіне ақпараттық технологияны енгізу және ұлттық модельді қалыптастыру - қазақстандық білім беру жүйесін жаңа сапалық деңгейге көтерудің алғы шарты.

Компьютерлерді кеңінен пайдалануға байланысты «жаңа ақпараттық технология» термині пайда болды.Бірақ технологиялардың бәрі ақпараттаушы технологиялар,өйткені технологиялық үрдіс негізінде ақпарат және оның қозғалысы жатыр.

Компьютерлік технологияны пайдалануды 3 нұсқаға бөлуге болады:

1.Жанама технология: әр түрлі тақырыптарды әр кезде оқыту үшін компьютерді қолдану.

2.Негізгі: компьютерлік техникаға сүйене отырып оқыту.

3.Монотехнология: тұтас оқыту үрдісі, диагностика, мониторинг, білім тексеру компьютер арқылы атқарылады.

**Ақпараттық технологияларды пайдалануда мұғалім неге қол жеткізеді?**

-ақпаратты көрнекті және динамикалық тұрғыда дыбыс,көрініс арқылы ұсынуға;-басқа ақпараттық ресурстарға көшуге;

-сабаққа мультимедия және телекоммуникация арқылы көрнекіліктер реттеп, дайындауға;

-оқушының білімін жаттығулар мен тестік тапсырмалар арқылы тексеруге;

-әртүрлі диагностикалар жүргізуге т.б.

Ақпараттық технологияларды пайдаланып,мұғалім келесі сабақ түрлерін өткізе алады:

1.Презентация сабақ

2.Зерттеу сабақ.

3.Виртуальды саяхат-сабақ.

4.Практикум сабақ

5.Интернет-жоба сабақ.

6.Дистанттық сабақ.

7.Телеконференция сабақ.

8.«Онлайн»сабағы

9.«Онлайн білім тексеру»сабағы т.б.

- Осы сабақтарды жүргізуге техникадан басқа не қажет?

- қолданбалы программалар;

- интернет - ресурстар;

- электронды оқу – методикалық пакет программалар;

- электронды оқулықтар;

- мультимедиялық презентациялар;

- білім тексеру программалары.

**Оқу мен тәрбие процесінде ақпараттық-коммуникациялық технологияны қолдану оқушыға қандай мүмкіндіктер береді?**

-Оқушының еркін ойлауына, өз ойын еркін жеткізуіне мүмкіндік береді

-Ақыл – ойын дамытады

-Жан – жақты ізденішілігін арттырады

-Тіл байлығын жетілдіреді, яғни сөздік қорын арттырады

-Ұжымдық іс-әрекетке тәрбиелейді

-Шығармашылық белсендігін жетілдіреді

- Шетелдермен тікелей қарым – қатынас жасауға мүмкіндік береді

- Басқа елдердің тілімен, салт – дәстүрлерімен, мәдениетімен танысуға мүмкіндік алады.

Осы бағыт –бағдарды алған оқушы өзінің мамандық таңдауына кез келген ғылыми жобаларға ғалым, доктор, шет елдер ғалымдарымен байланысқа түсінуіне өз қалаған мамандығымен тілдесіп, пікір алысып, ол мамандықты меңгеруге көмек сұрауға немесе өзін толғандырып жүрген сұрағына жауап алуға, білімін шыңдап шығармашылыққа жол аша алады.

Жоғарыда аталған оқу құралдарының ішінде электрондық оқулықтың маңызы зор.Өйткені электронды оқулықты оқушы өз бетімен іске қосып, кез келген оқу материалын тауып алып, меңгеруіне мүмкіндік бар.

Электрондық оқулықтың ерекшелігі – модульдікке сәйкестігі, жоғары мобилдігі мен оқуға, үйренуге икемділігі. Бұл оқулық – ғылыми педагогикалық құрал.

Электрондық оқулық мұғалімге үлкен ақпараттық білім алқабына жол көрсетеді.

Жалпы электрондық оқулық неге мүмкіндік береді? –деген сұраққа мынандай жауаптар айтылады:

- Сурет , сызбаларды , бейне көріністерді, дыбыс және музыканы тыңдап көруге мүмкіндік береді.

- Әр түрлі деңгейлі, шығармашылық тапсырмаларды орындауға мүмкіндік береді.

- Білім тексеруге, емтиханға дайындық жүргізуге мүмкіндік береді.

ХХІ ғасыр – жаңа технология мен ақпараттандыру ғасыры. Ел өмірінің барлық салаларында компьютерлендіру процесі аяқталып, алдымызда келешек жас ұрпаққа компьютердің қыр –сырын терең меңгертіп, әлемдік білім кеңістігіне ену мақсаты тұр. Еліміздің болашағы саналатын жас ұрпақ тәрбиесіне, ғылым мен білімнің өркендеуіне ақпараттық технологиялардың жұмысын толық та, өте жақсы меңгеріп, өзіміздің жаңа сабақтарымызға қолдануымыз керек деп ойлаймын.